**ПРЕДЛОГ**

На основу члана 20. став 1. тачка 7. и члана 32. став 1. тачка 6. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон) и члана 40. став 1. тачкa 6. Статута општине Димитровград („Сл. Општине Димитровград“ бр. 6/19), Скупштина општине Димитровград, дана \_\_\_\_\_\_\_\_\_\_ .2025. године, донела је:

**ОДЛУКУ**

**о измени Одлуке о распоређивању средстава за привредни развој општине Димитровград за 2025. годину**

**Члан 1.**

Овом Одлуком врши се измена Одлуке о распоређивању средстава за привредни развој општине Димитровград за 2025. годину („Службени лист општине Димитровград“, бр. 12/25).

**Члан 2.**

У члану 4. став 2. Одлуке врши се измена у оквиру Мере 2: Подршка привредним субјектима за запошљавање нових радника, или отпочињање привредне делатности отварањем фирме и самозапошљавање на начин да се бројеви после речи „износе“ -„2.500.000,00“ замењују бројевима „5.100.000,00“ тако да члан 4. сада гласи: „МЕРА 2: Подршка привредним субјектима за запошљавање нових радника, или отпочињање привредне делатности отварањем фирме и самозапошљавање. Новчана средства предвиђена за ову меру укупно износе 5.100.000,00 динара“.

У ставу 3. истог члана Одлуке врши се измена у оквиру Мере 3: Додела бесповратних ненаменских новчаних средстава за привредне субјекте који своју делатност обављају у сеоском (руралном) подручју на начин да се бројеви после речи „износе“ - „2.600.000,00“ замењују бројевима „2.000.000,00“ тако да члан 4. сада гласи: „МЕРА 3: подразумева доделу бесповратних ненаменских новчаних средстава за привредне субјекте који своју делатност обављају у сеоском (руралном) подручју. Новчана средства предвиђена за ову меру укупно износе ,,2.000.000,00‘‘ динара.

**Члан 3.**

У свему осталом Одлука о распоређивању средстава за привредни развој општине Димитровград за 2025. годину („Службени лист општине Димитровград“, бр. 12/25) остаје непромењена.

**Члан 4.**

Ова Одлука ступа на снагу осмог дана од дана објављивања у „Службеном листу Општине Димитровград.“

**О б р а з л о ж е њ е**

Правни основ за доношење ове Одлуке налази се у члану 20. став 1. тачка 7. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), којим је прописано да Општина, преко својих органа, у складу с Уставом и законом доноси и реализује програме за подстицање локалног економског развоја, предузима активности за одржавање постојећих и привлачење нових инвестиција и унапређује опште услове пословања и у члану 32. став 1. тачка 6. истог Закона, којим је прописано да Скупштина општине, у складу са законом, доноси прописе и друге опште акте.

У члану 40. став 1. тачкa 6. Статута општине Димитровград („Сл. општине Димитровград“ бр. 6/19), којим је прописано да Скупштина општине, доноси прописе и друге опште акте из надлежности општине.

Разлог за доношење ове Одлуке јесте усаглашавање саме Одлуке са реалним потребама заинтересованих страна и циљних група којима су ова средства намењена.

У складу са напред наведеним, Скупштина доноси ову Одлуку.

Број:

У Димитровграду,

Дана: .године

**СКУПШТИНА ОПШТИНЕ ДИМИТРОВГРАД**

**ПРЕДСЕДНИК**

Зоран Ђуров